**četrtek, 19. marec 2020**

**LUM 9.A – 1. šolska ura – poslano vsem učencem v Spletno učilnico**

Pozdravljeni učenci!

Nadaljevali bomo z barvnim (kolorističnim) slikanjem ali modulacijo. Da osvojite znanje, si v učbeniku Likovno izražanje 9 preberite snov od str. 37 do 40.

V priponki sem pošiljala tudi predstavitev Barvnega (kolorističnega) slikanja - Modulacije v PowerPoinu, pa se je, na žalost, ne da odpreti.

Pri kolorističnem slikanju ustvarjamo občutek tridimenzionalnosti teles s ploskovitim nanašanjem toplih in hladnih barv. Ker barvo nanašamo v obliki manjših in večjih barvnih ploskev, so za modulacijo značilni stopnjeviti, nenadni prehodi iz ene barve v drugo. Osvetljene dele oblikujemo s toplimi odtenki, za senčne dele uporabimo hladne barvne odtenke (glej primer tihožitja – predmetov na str. 38 in portret na str. 40).

Doma na list A4 format ali risalni list A3 format naredite avtoportret (svoj lastni portret) s suhimi barvicami ali tempera barvicami tako, da uporabite tople barve za prikaz svetlobe in hladne barve za prikaz sence.

Z izdelkom bomo nadaljevali tudi naslednjo uro.

Za vprašanja mi lahko pišete preko easistenta ali po mailu na gordana.stucin@os-franaerjavca.si.

Lep pozdrav,

učiteljica likovne umetnosti